BG
C 63/36
Официален вестник на Европейския съюз
20.2.2023 г.
Решение на Общия съд от 14 декември 2022 г. — Green Power Technologies/Комисия (Дело T-753/20) (1) (Арбитражна клауза — Седма рамкова програма на Европейската общност за научни изследвания, технологично развитие и демонстрационни дейности (2007 — 2013 г.) — Договор за отпускане на безвъзмездни средства — Допустими разходи — Доклад на OLAF, в който се констатира недопустимостта на някои от направените разходи — Възстановяване на платените суми — Тежест на доказване — Регламент (ЕС, Евратом) Noo 883/2013 — Задължение за мотивиране — Неоснователно обогатяване — Жалба за отмяна — Доклад на OLAF — Акт, неподлежащ на обжалване — Недопустимост) (2023/C 63/44) Език на производството: испански Страни Жалбоподател: Green Power Technologies, SL (Боюйос де ла Митасион, Испания) (представители: A. León González и A. Martínez Solís, avocats) Ответник: Европейска комисия (представители: B. Araujo Arce и J. Estrada de Solà) Встъпила страна в подкрепа на ответника: Кралство Испания (представители: L. Aguilera Ruiz и Á.
Ballesteros Panizo) Предмет С жалбата си жалбоподателят иска, от една страна, на основание член 263 ДФЕС, отмяна на доклада на Европейската служба за борба с измамите (OLAF) от 9 юли 2018 г. с референтен номер B.4(2017)4393 и от друга страна, на основание член 272 ДФЕС, да бъде установено, на първо място, че предоставените от Европейската комисия суми в изпълнение на договор No 2567509 за отпускане на безвъзмездни средства, сключен в контекста на Седма рамкова програма за научни изследвания, технологично развитие и демонстрационни дейности (2007—2013 г.) с оглед финансирането на няколко проекта, сред които по-специално е проектът Powair относно разработването на „батерии цинк — въздушен поток за мрежата за доставка на електроенергия“, чието възстановяване се претендира посредством издаването на дебитно известие Noo 3242010798, са в съответствие с допустимите разходи и, второ, че сумите, претендирани от Комисията посредством издаването на дебитно известие Noo 3242010800 относно договорните неустойки, не са изискуеми Диспозитив 1) Отхвърля жалбата.
2) Осъжда Green Power Technologies, SL да заплати направените от него съдебни разноски, както и съдебните разноски на Европейската комисия.
3) Кралство Испания понася направените от него съдебни разноски.
(1)
ОВ C 53, 15.2.2021 г.
Решение на Общия съд от 14 декември 2022 г. — PKK/Съвет (Дело T-182/21) (1) (Обща външна политика и политика на сигурност — Ограничителни мерки за борба с тероризма, насочени срещу PKK — Замразяване на средства — Обща позиция 2001/931/ОВППС — Регламент (ЕО) № 2580/2001 — Приложимост към въоръжен конфликт — Терористична група — Факти, на които се основават решенията за замразяване на средства — Решение, взето от компетентен орган — Орган на трета държава — Преразглеждане — Задължение за мотивиране — Пропорционалност — Право на защита — Право на ефективна съдебна защита) (2023/C 63/45) Език на производството: английски Страни Жалбоподател: Kurdistan Workers’ Party (PKK) (представители: A. van Eik и T. Buruma, avocates)